پاکستان ده اوپوزسیون ده گی حزب دن عبارت "مسلم لیگ" نینگ رهبری شهباز شریف نینگ اوغلی حمزه شهباز, پول یوویش و شکر فابریکه لریده اداری فساد گه سبب بولگن لیگی ادعا سی بیلن قماققه تشلندی.
لاهور عالی محکمه سیده بوگون بولیب اوتگن ییغیلیش جریانیده ضمانت بیلن آزاد قیلینیشی بوییچه مدت نینگ تمدید ایتیلیشی توغریسیده گی طلب نینگ قبول قیلینمس لیگی آرتیدن شهباز نینگ قملیشی گه قرار قیلیندی.
ییغیلیش جریانیده شهباز نینگ عایداتی دن کوپراق پول گه ایگه ایکن لیگی نی بیلدیرگن قاره لاوچیلیک, شریف عایله سی نینگ هم پول یوویش ایش لری گه اره لشگن لیگی نی ادعا ایتدی.
ملی حساب بیریش اداره سی تامانیدن قماققه تشلنگن شریف نینگ, ایرته گه ملی حساب بیریش محکمه سی گه آلیب باریلیب قماق قراری نینگ تصدیق له نیشی کوتیلماقده.
شهباز و آته سی نینگ بیرگه لیکده محاکمه قیلینگن شکر فابریکه لری دعواسی 9 اپریلده باشله گن ایدی.
دعوا ده شریف نینگ پنجاب ایالتی باش وزیری بولگن پیتده 2013 و 2018- ییل لر آره سیده دولت نینگ امکانیت لریدن فایده له نیب اوغلی نینگ فابریکه سی گه کوپریک و کثافات سیستمی قوریب بیرگن لیگی ادعا ایتیلگن ایدی.
شهباز حقیده عایداتی دن کوپراق مالی بولگن لیگی و پول یوویش کبی عیبلاو لر بیلن هم دعوا اقامه قیلینگن ایدی.
ملی حساب بیریش اداره سی توناوکون پاکستان نینگ سابق جمهوررئیسی و سابق باش وزیر بهتو نینگ ایری بولگن آصف علی زرداری نی هم قماققه تشلنگن ایدی.
حادثه پایتخت تاشکینت ده یوزبیرگن
